《到家寄季承二首》
宋代·赵蕃

向来已念修途苦，还家作况初无愈。
娇儿失乳索饭啼，病妻服药思鹿脯。
关心药裹诗自废，无复吟哦继朝暮。
与君定交且十年，相从未有如君许。
信知此药莫可常，后会惊心念风雨。
报侬安否比何如，莫以素书慵不具。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。